; Seppo Suominen: Kesävaellus Kalddoaiviin 29.6.- 7.7.2009
Kesävaellus Kalddoaiviin 29.6.- 7.7.2009
Yöpymiset: Opukasjärvi, Huikkimajoki, Tsaarajärvi, Skiehtsaras, Adolfin kammi, Galddasjohka, Farppaloaivin eteläpuolinen rinne, Skaidejavri
Tunturit ja kukkulat: Gavrulvadda (3.7.), Goallagottecohkka, Urra-Galddoaivi, Alla Galddoaivi, Guottetoaivi (4.7.), Farppaloaivvit (6.7.)
29.6.2009 ma: ”Aamupala kotona, Pirjo lähti työhön. Klo 8.58 bussilla 51 lentokentälle. Vain kaksi (myöhemmin kolme) henkilöä kotimaan lentojen tiskillä. Jono! Kuitenkin ajoissa lentokoneeseen. HEL – IVL 10.40-12.15, kone täynnä, jatkoi Kittilään. Taksilla Ivaloon, jaoin taksin jonkun kanssa, maksu puoliksi. Ruoat, kaasu yms. S-market Vaskoolista. Bussi kohti Sevettijärveä 15.15 hintaan 24,30e. Jakoi postia, Sevettijärvellä tauko: Sevetin baari. Vielä pari kilometriä Ahvenjärven tien haaraan, jossa kohtaa jäin bussista pois, 18.30. Myös joku nainen lähti vaellukselle – aikomuksena tehdä pitkä vaellus. Alkumatka eli Ahvenjärven tieosuus yhdessä. Sitten jatkoin yksin, kesäpolkua kohti Opukasjärveä. Katriinajärven takaa, poroaidan viertä, paljon lampia, polku koivikossa, muutama pirunpelto, vähän helppokulkuista suota, Sunddejavrin itäpuolta, vastoin auringonpaistetta, Ävlijuuhan silta, välillä mönkijäuraa pitkin. Risteyspaikka, toinen Opukaskönkäälle, toinen Opukasjärven autiotuvalle. Tuvalle klo 21.48. Tupa on hiljattain korjattu, todella siisti, tyhjä tupa, melko vähän on ollut kulkijoita vieraskirjan perusteella. Vene kulkee järvellä. Iltapalaa.”
30.6. ti: ”Miellyttävä yö Opukasjärven tuvassa. Aurinko taisi paistaa koko yön. Aamupalan jälkeen n. klo 9 matkaan. Joku yksityinen talo, Näätämäjoki, riippusilta, Silisjoki, venelossi, melko raskas vetää eikä ollut airoja. Onneksi vastarannalle tuli samanaikaisesti joku nainen, menossa toiseen suuntaan. Avustimme toisiamme, siitä oli apua. Hyvää polkua Iisakkijärvelle, ruokatauko ja tekstiviesti kotiin, klo 12 matka jatkuu. Polkujen risteys, hyttysiä yms. paljon. Huikkimajoen yli ja vajaa kilometri tuvalle, jossa 14.38. Ruokailu, ruokalepo. Ehkä illan mittaan iltalenkki. – Hiljainen on ollut Huikkimajoen tupakin, vain muutama merkintä. Illan mittaan lenkki Roussajärvelle ja takaisin. Pesu järvessä, ja teetä + iltapalaa.”
1.7. ke: ”Hyvä yö Huikkimajoella. Aamupalan jälkeen matkaan n. klo 9.15. Polkua pitkin, Laavuvaaran sivuitse, täällä vaarat ja tunturit ovat vaatimattomia. Vaihdoin vaelluskengät saappaisiin Gisttatbeljohkaa ennen. Siinä on ollut joskus vaijeri. Olisi pitänyt laittaa kumisaappaat heti Huikkimajoen tuvalla. Sen verran suot ovat märkiä. Silisjohkan yli, helppo, niin kuin edellinenkin Gisttatbeljohka. Talvireitti yhtyi kesäreittiin poroaidalla eikä sitä ennen. Ja Tsaarajärvelle 13.20. Ruokailu ja ruokalepo. Tein muutoksen suunnitelmiin, alunperin minun tulisi jatkaa samana iltana Cuomasjavrille, mutta päätin jättää tavarat Tsaarajärvelle ja kävin vain ilman kantamuksia Cuomasjavrille: 15.15 – 18 – 20.50. Tekstiviestejä puhelimella Caraoaivin rinteiltä. Cuomasjavrilla entinen partiotupa, nyt autiotupa ja sisävessa! Paluu takaisin Tsaarajärvelle, kylmä pohjoistuuli. Tuvan mittarissa +7 C. Iltapala ja levolle.”
2.7. to: ”Hyvä yö. Nukuin vähän pidempään, kun eilinen oli pitkä päivä ja tänään tiedossa lyhyt vaellus Skiehtsaran suuntaan. Aamupalan jälkeen matkaan klo 10.40. Tsaarajärven eteläpäähän, pikkulampien välistä kohti pitäjien rajaa. Radjoaivin ja Skiehccrasjavrin välistä, kivikkoja, helppokulkuista suota, järven rannalla olevalle kodalle, tehty moottorikelkkaijoille, klo 13.40. Vieressä vanha porotupa, jonka vieraskirja ulottuu vuodelle 1978, tämän kodan vieraskirja vuodelle 1983. Vähän kostea sää, ruokailun jälkeen tekstiviesti kotiin ja kotaan lämpöä. Iltapäivällä tuulee kovasti, kota on yllättävän lämmin.”
3.7. pe: ” Kävin eilen illalla levolle jo klo 18, nukuin hyvin. Illalla tupa oli lämmin mutta eihän se lämpöä pidä, lautarakenteinen, eikä lämmöneristyksiä. Aamulla, kun heräsin klo 9 lämpöä vain aste tai kaksi. Yöllä tuuli koko ajan, ilmeisesti pohjoisen suunnasta. Aamupalan jälkeen aikomukseni on kulkea Aadolfin kammille. – Kohti länttä, räntäsade. Skiehccarasjavrin länsipuoliselle kukkulalle, sieltä suunta luoteeseen lampien pohjoispuolitse. Radjoaivin eteläpuolelta. Räntäsade jatkuu, ja tuulee vihaisesti. Bealljegasvaddan rinteitä. Joku lukittu poromiesten tupa isohkon lammen rannalla, Moreveaijohkan yli. Gavrulvadda, alas Pulmankijoelle. Länsirinteeseen ja etelään. Ylä-Pulmankijärvi häämöttää, joko on pian kammi. Polkuja Adolfin kammille. Lähtö 10.30, kammilla 16.30. Ruokailu, tein polttopuita, valokuvailin, lämmitin kammia. Upea paikka, lumi läheisessä rinteessä. Tänään oli kovempi tai rasittavampi vaellus kuin eilen. Onkohan räntäsade syynä? Kävin iltalenkillä katsomassa saksalaista lentokoneen raatoa. Pudonnut joskus Jatkosodan aikana. Noin 150 m Pulmankijoelta ja n. 700 m Pulmankijärvestä niinkuin joku oli vanhaan vieraskirjaan merkinnyt. Kammissa on mainio kirja ”Kammi”, tehty vain 150 kpl, joista numero 1 on täällä. Kammin historiaa ja vieraskirjamerkintöjä sekä muita tarinoita. Uusi kammin ulko-ovi on tuotu, mutta ei ole vielä paikallaan, on nyt puuceessä.”
4.7. la: ”Nukuin hyvin Adolfin kammissa. Aamupalan jälkeen siistin kammin, laitoin ikkunan eteen lautasuojan ja klo 10.20 matkaan. Adolfin kammin putouksen kohdalta ylös jängälle. Suunta luoteeseen, pikkulampien pohjoispuolitse, Goallagottecohkka. Goallagotteoaivin sivuitse, mönkijäura. Urra-Galddoaivi (426,3 m), tekstiviesti kotiin. Lammen sivuitse, Alla Galddoaivi (n. 440 m), Guottetoaivi (412,1 m), hyvä näkymä pohjoiseen. Galddoainurki, ja alas telttailemaan Galddasjohkan varteen. Teltta pystyyn, 18.40, ruokailu, huomisen reitin suunnittelua.”
Vesisadetta, ja kylmä tuuli. Ivalon marketista ostetut rukkaset kastuivat ja käsiä paleli.
5.7. su: ”Nukuin pitkään. Vaatimattoman aamupalan (teetä + 2 leipää makkaralla + juustolla) jälkeen matkaan. Luovosvarrin eteläpuoliset suot, mönkijäuralle, Njuohgarggu (364 m), alas, jotain outoa näköpiirissä ... kunnes huomasin: sähkölinja! Allejavri, porotuvat Njuohkarjavrin ja Lovttajavrrien välissä. Tauko. Edelleen tietä pitkin, vettä sataa, ennen Vardoaivia maastoauto tuli vastaan. Pysähtyi, juttelimme. Suunnittelivat syksyn kalastusreissuja varten paikkoja, turisteja varten, autossa olijat olivat paikkakuntalaisia. Vardoaivin ja Farppaloaivvien välisessä solassa teltta pystyyn. Vesi lammesta, keitin. 18.00. Ruokailu ja lepo, huomisen suunnittelua.”
6.7. ma: ”Hyvä yö teltassa Farppaloaivvien eteläpuolella. Aamupalan jälkeen matkaan, vettä sataa. Farppaloaivvit (376,5 m), alas Cahppesjavrin ja Uhca Cahppesjavrin väliin, Gearddosvarrin pohjoisrinteitä, Geadgevarrin pohjoisrinteitä, kohti Skaidejavria, hankala Skaidejeaggi, Skaidejavrin kodalle. 16.00. Kuusikulmainen kota. Kota lämpimäksi, pesu järvessä, ruokailu, soitto kotijoukoille, puitten pilkkominen. Märät vaatteet narulle.”
7.7. ti: ”Heräsin klo 7, aamupala. Laitoin kotaan vähän lämpöä. Klo 8 kohti Nuorgamia. 1,7 km Nuorgam – Pulmanki maantielle. Asfalttitie. Mainio porosilta tai pororitilä. Nuorgamissa 9.30. Kahvit Samimootorissa. Bussin odottelua. Bussi, kyytiin, kun se oli menossa rajalle. Kuvailin Suomen ja Norjan rajaa. Klo 11 kohti Ivaloa. Hyvä kyyti. Rähis soitti ja pyysi kummiksi. Ivalossa 14.40. Lounas Kultahipussa. Suihku, kun saunavuoro olisi vasta klo 18.30-20. Luin kirjastossa lehtiä yms., Ostin pari poistokirjaa lentomatkaa varten. Taksilla lentoasemalle, odottelua. Kone Hgistä laskeutui, muttei noussutkaan. Joku siipivika, osa matkustajista lähti tilausbussilla Rovaniemelle ja hotelli Vaakunaan, josta olisi aamulento Hkiin. Minä + joku toinen taksilla Ivaloon hotelli Kultahippuun. Saunallinen huone Finnairin laskuun. Sauna!”